
Стака мумос мезевок сяпа гнус. 
най, чем кода корхнихть буржуаз- 
най общес:вань »семейнай мо- 
ральсь“. Эксплотаторхнень и раба- 
владелецчень ханжествасна сатозе 
эсь сембеда вярьдень точканц 
именно семейнай правань, семей- 
най моралень областьса. 


Тярякс и. алякс шись каннесь 
пролетариятненьци и трудяй сьора 
видихһеньди гада лама горяда, чем 
ралостьла „Иомла иднятне аф 
максихть улома йотка, оцю ;идтне 
аф · макссихть ваймонь таргама 
йотка“—корхтай итальянскай вал- 
муворкссь. „Йомла иднятне—йомла 
горя, оцю идтне—оцю горя“,--корт 
хтай сонь каршезонза рузонь вал 
муворкссь. Мзяра, горькай разоча- 
рованияда народнай валмуворксонь 
творчествань ня лаконическай реп: 
ликатнень эса, и кодама страшнай 
эряфсь (бытсь), конац рни тяф- 
тама валмуворкст. 


Ан: цек Октябрьскай. пролетарс: 
кай революциясь путсь пе тя эряф- 
ти, и аньцек тя эряфть пережитканза 
нині гя лядсть минь странань ло: 
маннеконь сознанияса. Нягт пере- 
житкатнень машфтомасна—малас 
тонь инголь пяльдень тев. 


Кемокстай “м цебярьгочни трудо- 
вой семиясь, цебярьгочни сонь 
материальнай ширец, партиять и 
правительствать исторяческай пут- 
фксснон мархта решандаф школь: 
най воспитаниянь’ проблемась, и 
аш мезевок удивительнай сянь эса, 
што семияса воспитаниянь кизефкс- 
не арсихть коль сяда важнайкс и 
терксижть эзь ширезост всеобщай 
интерес. 


Ел. Кононенкоть очеркоц „Не: 
женкатнень колга“, коса сьормадф 
семияса иднять воспитандаманц 
колга, вызвал, кода и эрявсь уч: 
семс, сембеда оживленнай отклик 
морафтыхнень ширьде. Минь сиде- 
ста пяк лац шарьхкочнесаськ вос- 
питаниять целенц и тяконь шовор 
гаф шарьхкочнесаськ воспитаниянь 


методтнень колға элементарнай 
кизефкснень. Аш месть грехнень 
кяшеньдемс: родительхне, › конат 


мяляфцазь синьцень суровай и 
пяк кальдяв шабакс пинькснон, пяк 
сидеста макссемок эсь. идьснонды 
фсякай лаца эряфснь удобстват, 
тиеньцазь идьснон неженкакс и 
и баловникокс. Кода видеста сьор. 
мадыхть Батайскс та О. и С. Ан- 
преевтне, конатнень сьормасна 
пячатлаф „Комсомольскай правда- 
са“ сентябрь ковть 12-це шистонза, 
—тя сембеда сидеста эряй резуль: 
татокс изолированнай, тепличнай 
воспитанияти. Но минь · алянеке и 
тярянеке, конат вельф кельксазь 
эсь идъняснон, сидеста эстиест го: 
ряньди касфнихть черствай эгоист, 
конац арьсекшни аньцек эсь , при- 
хотензан пяшкоцемаснон колга. 
Иднятне—эряфонь паньчфт, тя 
виде, но гаф оранжерейнай паньчфт. 
Тя йофси аш’ кода юкснемс. 


Тярятне-алятьне сидеста ковер- 
кандакшнесазь эсь идьснон и мо- 
ральна и физически, эряскадыхть 
пяшкодемс идьснон самай неле- 
пай капризснон, пяшкочнесазь 
синь фсякай мяльснон и прихоть: 
снон. Лама семьява иднятнень аф 
тонафнесазь ‘коламовок трудовой 
навыкас, наивна думандайхть, 


СЕМИЯСА ВОСПИТАНИЯСЬ 


што мол „сай пиньгя и топодемс 
работайхть.“ Тя—пяк оцю эль- 
бятькс. Трудонь элементтне иднять 
воспитандамаса, нльне йЙомланя: 
стакигя—пяк важнай тев. „Тийк 
тоньць“—вов мезе ба сидеста эря 
воль мярьгоньдемс минь малы: 
шеньконьди. Тонафтомс иднятнень, 
штоба синь урядселязь эсь , мель: 
гаст книгаснон, и налхксемаснон, 
ацсельхть эстиест васта, [ванфтозь 
урядсемс платьяснон, ванфтомс 
эсь вещаснон—тя пяк эряви. Тя- 
конь шовар эряви азомс, што тяф- 
тама обязанносттнень —иднятне 
приносесазь эсь лангозост пяк 
Охотнаста. Энергиядост идтьнень 
пяк лама, и мзярда синь пяшкоч. 
нихть кодамовок „взрослаень“ обя- 
занностть, теест тя максы пяк оцю 
удовольствие. Анок содаф, што 
кивок аф мярьгоньди иднятнень- 
ди -макссемс сложнай али стака 
работат. Но пяк важна, . штоба 
иднясь марялезе эсь прянц тру- 
довой коллективонь членкс, ко: 
нань улихть соньцень аф оцю обя- 
занностенза. 


СССР-нь” СНК-ть ‘и ВКП(б)-нь 
ЦК-ть историческай путфкссна 
школьнай учебать пуроптоманц 
колга, веши воспитандамс иатнень 
станя, штоба синь кельголезь эсь- 
тедост оцюфнень. Семьяти тяса 
эряви лездомс школати. Сянь кол- 
га, што тя ширьпе минь тевоньке 
аши пяк аф’ бпагополучнайста, 
вряд ли ули кода сомневаться. 
Фкя школаса цьсранась сембе 
честнай народть ингольде сёльгсь 
эсь тярянц шамас. Хӱлиганскай 
псступканкса школьнай ‘начальст- 
вась ашезь мярьгя цьораняти уле- 
мода ученическай экскурсияса. Эс- 
та идень ужальди терясь макссь 
стама награда „почтительнай“ цьо 
ранцты, што сявозе арнемя мет- 
ров. Эряви думандамс, што тяф: 
тама тярясь аф кельгома, а сяца 
пяк уважения эсь, идёнзон ширь- 
де мзярдонга аф получай. 


Могут, сякокс мярьгомс, што тя 
случайсь вельф аф пчкяй и тяка 
пингть мезевок аф няфни. Пава- 
зоньди, тяфтама случайхне шурот, 
тя виде. Но виде и сявок, што ро: 
дительхне лама случаень пингста 
эсь Идьснон щарфне сазь йомла 
шкайнякс, конат сембень могут 
тиеньцемс. Малышне идень лука- 
вай и сметливай шиснон мархта 
маштыхть  эксплоатировандамонза 
родительскай слабохарактерностть. 
Сяда башка, алятне и тярятне, што: 
ба кода аф кода лястямс аварьди 
идьснои, сидеста анокт теенза су 
линдамс мезе повсь, кой-коста нль- 
ня коданга аф тиевикс, и шарьхко- 
цеви, што синь арсихть банкротокс, 
кодак аньцек кармосихть вексельть 
пантфтомонза. Обещандамс и аф 
тиемс—вов сембела простой способ, 
штоба юмафтомс"идьть ингеле фся- 
кай авториїетть. А конашкава си: 
деста минь тиеньттяма тяфтама 


грехт. 


И тя аф сембе. Сидеста васьф: 
невихть семьят, коса бта идьтне 
восгигандакшневихть образцовай: 
ста, но коса насамом деле идьтнень 
эса гастяйхть синь вельф шнамес: 
нон мархта, што синь пяк йонюфт 
и талантливайхть И мекилангт, 
минь содатама лама семьят, коса 


в 


сембе Союзонь ленинскай одломанень Коммунистическай союзсо! 
ищите са А7 

эрь аськолксса люпшневи идьть 
самолюбияц эсь достоинстванзон 
колга. Ж р 


Семьяса · идьть воспитандамани 
колга: кизефксть путомок, минь 
обязатгама хотяба няфтеме спо- 
собт тя кизефксть пяшкодеманк- 
сонза. Сембе од,—и гаф аньцек од, 
родительхне макссесазь фкя и сяка 
жа кизефксть: кода. коланя разум 
найста и правильнайста воспитан- 
дамс идьсь, штоба аф тиемс сем 
бе ня традиционнай эльбятькснень? 
Характерна, што кивок минь кор 
респодентоньконь эзда аф путни 
кизефкс идьтненьди наказаниятнень 
колга и репресивнай мератнень 
колга. Розгань и шьовонь ‘ланга 
кайсиень кельгихть миньцонок тя- 
ни трудна мумс. Тянь эса станя жа 
минь отличандатама Западть эзда, 
сяс мес культурнай Англиянь шко 
латнень эса тя пингс вешки роз- 
гась, кона аф йотни нльня аристокх 
ратическай оксфордть воОспитанни- 
конзон вакскг. А фашистскай Гер- 
маниять колга и корхтёмска аш 
месть. 


| Пяк ужяль ся, што тяниень пин- 
кть самс Нархомпроссь эзь забо: 
тенда семьяти специальнай лите: 


ратуравь. пачфтемать колга, кона: 


популярнай формаси азонкшне- 
сыне идьнять ` кудса воспитанда: 
манц колга основатнень. Кивок аф 
инструктировандакшнесыне рови: 
тельхнень; аф консультировандак- 
шнесы семьять воспитательскай 
практикань острейшай и злобод- 
невнай кизефкснень колга. Пяк 
випеста путнесы минь ед кор- 
респондентонеке родителень вос: 
питаниянь и обучевиянь задачать. 
Пингя ни, меколи, шарьхкодемс, 
што алять и тядять обязанность- 
сна тя ответственнай тев, кона 
веши подготовка. Родителень вос- 
питаниясь и. обучениясь—тевсь 
прокс неотложнай, ‘и ков сяда рана 
наркоморосонь оргаттне тя тевти 
кярьмодихть, тов сяда пара. 


Миньцонок касыхть .чудгснай и 


козяста одареннай идть. Аш кода 


воспитандамс теест нелепай, вред- 
най представлениясь будущайть 
коммунистическайть колга, ‘кода 
блаженнай бездельниконь царст- 
вань колга. Тяфтама. представле: 
ниясь аф кирьди мезевок общай 
Марксонь —Эньгельсонь—Ленинонь 
—Сталинонь коммунизмать колга 
ученияснон мархта. Семьясь дол- 
жен воспитандамс борецт, могу: 
чай волянь ломатть, конат способ: 
найхть высокайста лувомс тюре- 
мань и работань радосттнень, ко: 
нат аф пелихть трудносттнень эз- 
да, конатнень оцюфт мяльсна зна: 
ниятненди, конат маштыхть пла: 
меннайста класс коря эсь братья: 
снон кельгеме и классовяй врак- 
нень аф кельгеме. 


Катк од родительхне и сят, кит 
йорайхть арамс родителькс, пума: 
ндайхть сянь колга, кодама при- 
мер синь няфнихть эсь идьснонды. 
Сяс мес поведениянь васеньце 
образецокс идьняти арбыхть алясь 
и тядесь. 


(„К П“ передовоец). 


Либенди омбоце киз ковти 12, васеньцеда 


Си. 


Кировскайса прась лов 


МУРМАНСК, сентябрть 10-це 
шистонза. · Сентябрть 10-це 
шинц карша веть Кировскса 
прась лов. Мекольдень ниле 
кизотнень эзда тя аньцек 
тяшкава ‘’ рана 
‚прась лов тя районца. 


Аш кодамовок культ-массовай 
работа 


Рузаевка. Перхляй велеса ули 
комсомольскай организация, коса 
копамовок культ-массовой работа 
аф вятеви аф аньцек аф союзнай 
од ломаттьнень йоткса, но и ком- 
сомолецнень йотксовок. 

Комсоргсь Сименковсь соньць 
политически йофси аф грамотнай, . 
сон тя пингс аф содасыне мзяра 
организацияса комсомолецта. Ку- 
нара ни макссть заявленият, штоба 
сувамс комсомолу, но ня заявлени- 
ятне ащихть столпотмоса, кивок аф 
токсесыне. 

Мзярда Сименковти ульсь максф 
кизефкс: „Мес аф эрьсихть комсо- 
мольскай пуромкст?...“ \ 

Сон отвечась: „а накой мон коч- 
касайня, кда мон мезевок аф шарьх- 
кодян“. Ў 

Велеса тя пингс аш фкявок як- 
стерь ужоня и лувома кур. 

ВЛКСМ-нь райкомти эряви вар- 
жакстомс тя комсомольскай органи- 
зациять лангс. 

Комсомолка. 


Машфтоме ляды 
арсатыкснвнь 


Саранск. Николаевка велень Во: 
рошиловть лемса. колхозса идень 
садсь основнойста работай лац. За- 
велующайсь Коплова ялггсь са- 
донь работаса работай ни кунара; 
садсь обслуживандай колхозник- 
нень, велень служащайхнень и кир- 
пицень тиема заводть рабочайнзон 
идьснон. ) 

Садонь куць цебярь, чистай, 
садть эса ули столовай, кухняісьор- 
мадомань принадлежностть сатом- 
шка, улихть карандашт, тетрадть, 
ручкат и стак-тов. 

Садонь кудсь аши аф полнай 
средняй школать фруктань садонц 
ваксса, коза идтне руководитель- 
ницать мархта якайхть налкксеме. 

Руководительницась эрь шиня 
Йотафни идьтнень мархта занятият, 
тонафнихть букватнень эса, рисо" 
вадонцама, лувома и "ст, тов. 

Руководительницась тонафцыне 
идьтнень морама, тонафни идень 
играт. 

Идень садти ковти весть якай 
врач, конац ванонцыне идтнень 
шумбра шиснон. 

Аф ваномок ня сатфкснень лангс, 
идень садса ули и пяк оцю афса- 
тыкс, тя-ся, што тя пингс идень 
садть эса аш кодамовок налкшт. 
Минь содасаськ налкшне идень во» 
спитанияса максыхть пяк оцю [лез- 
кс: Ламоксть якась Коплова ялгась 
колхозонь председательти, штоба 
колхозста нолдаль ‘ярмакт налк- 
шень рамамс, но колхозонь предсе- 
дательсь кодамовок мяль из шар- 
фне и корхтай, ярмаконьке аш 
строительстваска, а тон, анат яр“ 
макт налкшоньци. , 

Тяста няеви, што колхозонь пред- 
седательсь кодамовок мяль аф ша- 
рфни идень садть лангс. 

Ярхцамась садть эса цебярь, но 
аш аньцек сахар, тя сяс, мес колхо- 
зонь председательсь изь нолда сред- 
стват сахаронь рамамс. 

Тяддень кизоть садть эста кучф 
13 идь школав тонафнема. 


Лимон, 

ПУРОПТОМС КЕМЕ СПОРТИВНАИ АВИАЦИЯ 


Аделавсь легкай самолетонь ва- 
сеньце сембе союзонь перелетсь. 
Тя событиясь кирьди пяк оцю зна: 
чение, но кода аф ужяль, а сон 
ниньге аф сембень мархта сатом- 
шка оцененай. Маластонь пингть 
улихть тийфт окончательнай итогт. 
Но тяникигя ни ули кода азомс, 
што перелетсь пяшкочнесь и нинь- 
гя пяшкоди пяк оцю и полезиай 
роль легкомоторнай авиациять и 
массовай авиационнай спортть кас. 
фтома тевса. 


Мекольдень кизотнень эзда мас- 
совай авианионнай спортсь пяк 
вишкста распространяндакшневи. 
Минь замечательнай ‘одломаннеке 
эцьсихть самолеттненьди, пла- 
нерхненьди, парашюттненьци, синь 
йорайхть тонадомс авиационнай 
техникать  сембе сонь. много: 
образиянзсн и сложностензон ко- 
ряс. 


Однако организационнай воз: 
можносттне ниньге аф кенерькш- 
нихть од ломаттнень нят вешьфкс- 
снон мельгя. Тейнек эряви ниньге 
тигмс лама, штоба тонафтомс лет- 
най и парашютнай тевти сембе ва: 
нонтф, выдержаннай, авиацияти 
стреминдай ломаттнень. 


Минь аэроклубонь инструктор: 
скай кгдранекень оцю хпялькссна 
одт—ниньге афсатомшка квалифи- 
цированнайхть. Ламос загонца 
ульсть слепой и вень полеттне, 
инструкторхне лиенцть аньцек эзь 
аэропромснон прецелса. Штоба ке- 
полемс летнай капратнень квали- 


трудяйхть васьфнезь гордай сокол- 
хнень.Триумфальнай встречась кор- 
хтай минь народнеконь эсь авиа- 


циянцты, эсь летчиконзонды вели: 
чайшай любовть колга. Перелетть 
вепьде оцю работа тись централь: 


най и вастонь печатьсь, кеподемок 


интересть легкай авиацияти. 


Перелетть эса примасть участие 
инь цебярь осоавиахимовскай лет: 
чикне, РККА-нь и „Динамань“ воз: 
дущнай спортсментне. Эздост ла: 
моц —яят одломатть. Од пилоттне 
вятезь самолеттнень панттнень, 
степнень велькска, штормань и 
жарань пинькста, блестящайста 
пяшкодезь лангозост путф зәда- 
чатнень. Ленинскай комсомолсь и 
осоавиахимсь могут поздравить 
эсь пряснон. Комсомопецне —осоа- 
виахимовецне, летчикне и’ техник- 
не няфцть замечательнай кепотькст 
техникать тонадомац колга. Дани- 
ловцевсь, Федосеевсь, Поповзь 
Холобаевсь, Сукоркинць, Литви- 
новсь, Марченкось, Шалейниковсь 
Соловьевсь и лама лият —вага 
авиациянь отважнай одломанень 
плеядась, минь родинанеконь слав- 
най цьоранзон плеякас на. 


Экипажтне маштозь ванфтозь ма- 
териальнай часттнень, кирьдезь 
сонь исправнайста. Машинатнень 
эзда ламоц финишти састь фкавок 
техническай замечанияфтома. 

Смел шить, мужествать и вельф 
цебярь техникать демонстрирован 
дазь сире искуснай летчикне— 
Пионтковскай, Алтынов, Карпов, 
Миндер, Мрангувис и лия ялгат: 


вишъкста моли спортивнай само: | максыхть возможность кеподеме 
летт—переходнай ступетть учеб-| инь сери васц сембе минь авиа- 
най машинаста ‘скоростнай само. үционнай работанькень аэроклуп- 
петтненьди. Тейнек ламоня эряви | нёнь эзга, тиихть стимул тонафне- 
различнай легковой самолетта | мать цебярьгафтоманцты, вень и 
спортоньди туризманьди, связень- | аф няезь лиёматнень тонадомас- 
ди, тренировканьди. / нонды. Нят грядущай перелеттне 
Азиационнай промышлен ностти | максыхть минь: конструкторонь- 
социалистическай сзетонь няфте- гкеньди кели васта од моделень 
мать мархта, минь вештяма, штоба | проверямс, конатнень лангса синь 
сон шарфтоль инь оцю мяль лег-| тяни, конечно, кармайхть нинге 
кай авиациять лангс—Якстерь воз. | сяда вииста работама. 
душнай флотть инь вии резерванц| Но аньцек перелеттненьди эсь 
лангс. Тя эряви сембеда пяк азоис | теест аф сатовихть од успехт ави- 
сяс, што улихть нинге ломатть | ационнай работаса. Минь аэроклу- 
минь авияционнай промышленость- | бонь од летчикнень победасна 
сонок, конат аф сатомшка (равно | путнихть обязанность сембе Осоз- 
душнайста) шарфчихть мяль спор: | виахимовскай : организациятнень, 
тивнай машинань сгролтель ствать | сембе советскай общественностть 
шири. лангс, штоба нинге сяда пяк лез- 
Тьождя самолетонь васеньце | немс минь конструкторонькеньди 
сембе союзонь перелетсь пяшко- | и аэрокпубонькеньли, планернай и 
дезе эсь надьяфксонц полнайста | парашютнай школатненьди, ке- 
и, успехонь -коряс, вельф йота- | подькшнемс синь эсост дисципли- 
зень фсякай учендоматнень Тяф |нать, марстонь’ культурать, тонаф- 
тама перелетт · тейнек эрявихть | немаса организованностть. Тя оцю 
йотафнемс эрь; кизоня, но сяка [работать эса, кода и‘ прокс, веду- 
пингть тийхтяма соревнованиянь | щай рольть занясы ленинскай 
од тип сят летчикненьди, конат | комсомолсь. 
тонадозь лиеньдема тевть и ли: 
еньдихть тяни произвсдствать эз: | Осоавиахимонь ЦС-ть председа- 


да апак аярдт. Тяфтама перелеттне телец Р. П. ЭЙДЕМАН. 
СА 


Сүвамс библиотекань тевть лац ладяманц 
колга сембесоюзонь ·конкурсти 


фикацияснон, · эрявсь пуроптомс 
стимул, конац ба кармафтолезень 
синь упорнайста тонафнема, тре- 
нировандакшнема. Перелетсь кар- 
мафтозень минь инструкторонь- 
кень, соревнованиянь китькска, то- 
нафчемс слепой и вень полеттнень, 
якамс маршрутть эзга; перелетса 
примсесть участие аньцек инь це: 
бярьхне! 


не, конат пилотировандасть опыт- 
най од машинат. Синь лийсть стама 
самолет лангса, конат нинге афса: 
томшка проверенлафт, и эрявсь 
вельф кемомс минь промышлен- 
ностеньди, минь конструкторонь: 
коньди, штоба вятемс ня од ско: 
ростнай машинатнень 
маршрутка. / 


Эряви мярьгомс, 


Перелетсь кармафтозень подтя- 
нуться сембе аэроклубтнень, штоба 
синь пуроптольхть эсь йотковаст 
видексонь соревнование сянь инк- 
са, штоба нолцамс полетс сонь: 
цень инь цебярь экипаженц. Ава- 
рияфтома, передовой аэроклубтне 
примсесть участие перелетса. Тяф: 


кяшеньдемс грехсь: минь авиаци- 
оннай заводоньке, д‘и конструкто- 
роньковок ламос медлендасть. од 
мопельхнень мархта, и аньцек пе: 
релетги анокламась, теенза вельф 
оцю мялень шарфтомась сембе 


сложнай 


што лиемась 
(перелетсь) тийсь сцю роль од 
легкай самолетонь ‘конструирова- 
нияса и строительстваса. Аш месть 


Кизоста кизос касы библиотекат 
нень лувкссна, . кизоста ‘ кизос 
вишкста касы и синь `бюджетсно- 
вок. 

1935 це кизоть 1-це пялестонза 
минь республикасонок библиоте- 
кань ‘лувкссь кассь 115 проценц. 
1934-це кизоня республикасонок 
ульсь сембоц 20 районнай библиоте 
кат, а тяни 23 районнай библиоте- 
кат. Тяка мархта рядс касы библио- 
текань лувкссь и колхоснень, сов- 
хоснень и МТС-тнень эсонга. Тя 
кизоня колхоснень эса одс панчфт 
20 библиотекат. 


1934-це кизоня бибпиотекатнен: 
ди литературань рамамс ульсь 
нолдаф 118 тьожятть цалковайхть, 
а тятдянь кизоть—156 тьожятть 


Аф ваномок сянь ланкс, што биб- 
лиотекарьхнень эзда ламоц комсо- 
молецт и комсомолкат, сембе сяка 
колхознай одломаттнень йоткса 
пцтай кодамовок работа аф вятихть. 
Колхознай комсомольскай органи: 
зациятне тяфта жа пцтай кодамо- 
вок лезкс библиотекатнень рабо- 
таснонды аф мэкссихть. 


Райононь МТС:нь, совхозонь и 
колхозонь библиотекатнень эса 
тевть лацкас ладяманц копга азф 
сембесоюзонь конкурс. Мокшэрзянь 
ВЛКСМ-нь обкомсь, Наркомпроссь, 
Наркомземсь, Свиноводтрестонь 
политсекторсь, Профсоветсь и Мэрд- 
гизсь лифцть марстонь путфкс азф 
сембе союзонь конкурсти сувамать ' 
колга. Конкурсть йотафтоманц кол- 


тама клубта ульсь киветиеда лама. 
Тя ниньге кржа: нят аэроклубт- 
неньци, конат арафнефт маршрутть 
коряс, эрявсь анокламс лама само- 
летонь примама. Кизода тяда инго- 
ле тейнек ашель кода и арьсем- 
ска сянь колга, штоба минь клу: 
боньке справиндальхть вихиок ке- 
монь:кеветие машинань обслужи: 
вандамать мархта, а тяни минь клу- 
боньке перелетти анокламок ста- 
не ладязь сембе аэродромнай служ 
бать, што примасть вихцок 30 ма: 
шизада лама. Аш фкявок жалоба 
сянь ланкс, штоба Свердповскаень, 
Горькаень; Челэбинскаень, Пежи- 
цань, Сталинонь али Луганскаень 
клупне кирьделезь-ба самолетонь 
заправкать и нолдамать. ` Тя оцю 
сатфкссь корхтай сянь колга, што 
кемокстась ангаратнень и аэрод- 
ромонь аэроклупнень эса цисцип- 
линась, техникась и! службась. А 
вдь тяньди безусловна лездсь лие: 
мати анокламась. 


Минь странанеконь райононзон 
краень и республикань. центрат: 
нонь эса лама разнообразнай са- 
молетонь `· эвондамась кеподьсь 
интересонь од волна авиацияти, 
таргась одломанень од слойхть са: 
молеттненьди. И аф случайна Та: 
тарскай республикань и Оренбург- 
скай “областень руководительхне 
макссть обязательства перелетонь 
участникнень инголе цебярьгоф: 
томс эзь клубонь работаснон, тиемс 
синь авиационнай культурань цен: 
тракс. Эрь остановкаса тьожятть 


лангс надьямок, 
социалистическай счет ағиацион: 
най промы шленностеньконьци, кон 
структороньконьди. 
вихть тьождя и 
йомла моторхт 
циапозон мархта, эрявихть легкай 
учебнай 
улельхть ба цебярь аэоодинамичес 
кай качествасна, прочнайхть, вяге- 
маснон пингста тьождят, 
монь вешидть и экономическайхть, 


общественностть ширьде, кошар 
дозь синь виелгофтомс опытнай 
самолетонь тиемать. 


Перелетса участвовандасть каф. 


кса од машинат) Конац синь эз- 


додост признандаф сембеда це: 
бярькс—тяникиге азомс трудна. 


Предварительна можна азомс, што 


цебярьста рекомендовандазь эзь 


пряснон „АИР—10“, „Авиавнито— 


1“/ ,Г—10“, пяк интереснай маши- 
нась— „9—23“. Оцю мяль шарф: 
нихть эсь лангозост самопеттне 
„КАИ —1“ кафта мотор. мархта — 
„М—11*. 

Перелетсь няфтезе, што гфоцю 
„окультуриваниясь“ „У—2“.-ти макс 
си скоростень касфтома, касфне: 
сыне сонъ летнай качестванзон. 
Тяста эряви тиемс вывод: минь 
обязаттама цебярьгафнемс минь 
учебнай машинаньконь „У —2“-ть, 
васендакчге сатомс сянь, штоба 
цебярьгяфтомс „М — 11“ моторть. 

Перелгтта меле, сонь опытонц 
минь тиеньттяма 


Тейнек эря- 
габариторс коря 
мощностень оцю 


самолетт, конатнень 


аф ла: 


Но тяка пингть тейнек эрявихть 


ланкс, сембе сяка, минь библиоте- 


сатыкстост. 
исть ара стама культурнай учреж- 
дениякс, коса бы колхозниксь куль- 
турнайста йотафтольхце эсь св: 
боднай 
нингя пяк кальдявста йотафнихть 
массовай работа 
йоткса сянь колга, штоба эрь кол- 
хозниксь улель сонь постояннай 
посетителец, постояннай читателец. 


цалковайхть. Районнай библиоте-|Га пуропцть специальнай комитет. 


катне тя кизоня получасть лама 
тьожятть од книгат. 


Колхозникнень совхозонь, МТС-нь. 
рабочайхнень культурнай шиснон 
касомац пяк оцюста касфнесы кни: 
гатненди спросткя, лувихнень лув- 
кссна касы эрь шиня. Ардатовань 
районнай библиотекаса январть 
1.це шинц самс книгань морафты: 
да лувондовсь 3775 ломатть. .Кота 
ковонь пинкста морафтыень лув: 
кссь кассь 1785 ломаньле сяца ла: 
мос. Тяфтажа касы и велень „биб- 
лиотекатнень эсонга. 


Колхозникне интересовандайхть 
велень хозяйствать колга литера: 
турать мархта, интересовандайхть 
художественнай (гражданскай вой: 
нань, колхознай строительствань 
пингонь) литературать мархта. Эря: 
ви азомс видеста, што мекольдень 
кизотнень эзда библиотекатне са: 
тсть оцю сатфкст. 


Но аф ван;мок нят сатфкснень 


Конкурсса цебярьста участиянь 
примаманкса пуцть тяфтама казнет: 
райоттненди (райисполкомтненди), 
конат сатыхть цебярь показательхть 
библиотечнай работаса, васеньце 
казьнясь—2000 палковайхть и каф- 
та казьнят 1500 цалковайхть, конат 
макссевихть библиотечнай работать 
кемокстаманиты. 


Вельсоветтненди колма казьнят 
1500 цалковайхть ярмакса. 

МТС-тненди и совхосненди 5 
казнят 3000 цалкозайхть ярмакса. 

Индивидуальнай казьнянди кол- 
хозонь прелседательхненди, вель- 
советонь председательҳненди, 
МТС-нь и совхозэнь работникненди, 
райононь инспекторхненаи и лия 
работникненди, конат примосихть 
башка активнай участие конкурсть 
эса нолдаф 2000 цалковайхть ярмак- 
са. 


Конкурсть йотафтоманц эса эря* 
ви примамс сембедонь оцю; учас- 
тие сембе комсомолти и велеса 
сембе комсомольскай организацият- 
ненди. Эсь акгивнай участияснон 
вельде таргамс конкурсти участиень 
примама сембе рабочаень и кол: 
хозниконь массатнень. 


Путомс сембе вийть тоза, штоба 
васенпакигя ся велеть эса, коса 
ули комсомольскай организацие, 
библиотекась араль образцовай 
библиотекакс. 


канеконь нингя сядонга ‘лама аф: 
Библиоїехатне нингя 


пингонц, Библиотекатне 


колхозникнень 


ЭРЯФСА ЭРЯФ 


Минь сувамя „Якстерь арьмее- 
цень уженяв“, коса ащесь Назар 
Максимовичсь. 

— Муть ни эстить ялга?—рах- 
сезь кизефтемань сон. 

Мон теенза отвецянь рузксАшто- 
ба шарьхкодлемань Ж знькась. 

— Тя монь брадозе, конани юмаф 
«нине ниле кизода ингеле, лемоц 
сонь Женька. Кельйк ;сонь стане 
копа кельгсамак и монь!' 

— Назар. Максимовичсь ладс со- 
дасы, што монь кодамовок юмафтф 
«брадозе ашель, а сясь и меки мо- 
торгодсь: 

— Тон мезе мезе д‘тият... 

Соньць эстдкиге шумбракстсь 
ЗКенькать мархта: К 

— Монь лемозе—дядя Назар, —и 
хоть аф сециге, но максозе` нльня 
кяпенцка, 

Женькать мельге мон ванонь 
эрь шерхкоманц,  эрь сельмеван- 
фонц лузозь. И приметайне, што 
ИНазар Максимовичсь сонь мялезон- 
за аф пяк тусь. И аф сяс, што 
„дядя Назарсь“ аф уряднай, а ме- 
келанйг, сон ломаньць уряпнай, но 
«сонь лангсонза „страшнайхть“ щап- 
не: мазихть нашифканза и боксон- 
за наган. Тя моментть мон \лувине 
и ювадень: 

— Назар Максимович, тон ва- 
ныть минь вещаньконь, а минь 
ЗКенькать мархта листяма таргама. 

Лисемя вокзалста, кирьвястемя 
«папироскат и кизефтине: 

— Кода тон, Женька, думанпат, 
дядя Назарсь пара ломаньць? 

— Мон пелян сон» эздонза... Сон 
макссамань оОхранкав, — нолдаф 
хнярьхть отвецясь. 

Монь нинге. сядонга пяк кеподьсь 
мялезе, што шарьхкодине цьорожть 
-сеяьмеванфонц коряс, мезе кирдьсь 
«сон эсь сецисонза и кармань „пе- 
‘темя—пандома“ мялензон эса: 

— Тон, Женька, зря тяфта ду- 
‘мандат. Дядя Назарсь пяк цебярь 
ломань и кодама охранкаска аф 
макстанза. Мон мярьгонь ни: к‘ли 
монь. мархтон молят, то... аф юмат! 

Ня валхнень азомда меле, сон 
низелгодсь и мярьгсь: 

— Тейнь якшама, аде вокзалу. 
<, Мон сявине сонь омбоце классти. 
ЗЙорань няемс ипя беспризорнайхть 
и сркафтомс корхтама синь каль- 
яв и стака эряфснон колга. Ом- 
боце класса ломаньде аф пяк ла- 
моль, Мзярда кармамя йотама пас: 
сажирхнень йоткова, минь лангоз- 
нок шарфтсть оцю мяль. И кӧда 
аф шарфтыхт»: фкясь моли шляпа- 
«са, лангсонза цебярь костюм, кядь* 
<онза `тросточка... ЙА  омбоцесь: 
ашкоряф ‘кодама бци рудазу лос: 


ГА 


кодса и нилегемонь вейхксыце 
апись апак штак шамац—няйф, 
што „зепонь кяры“... Но «ембе 


трагедиясь тоса, што минь адрезонь- 
конь коряс кармасть мельганок 
«айгиста корхнемя: 

— Вагот синь!.. 

— Няйф што ичкездень нармотты 

— Кирьдиеньтть вещаньттень!,., 

— Шляпастось няк оцюнясна... 

Токайне Женцькать бокти: 

— Аде тяста тутама! Марясайть, 
мезе ланганок корхтайхть? 

— Кульсайне, аде листяма тяста! 

Мон кунаркиге ни юкстайне, 
чито пяле частта ингеле улень „хра- 
мой“, а тяни молян Женькать ин: 
желе и аф йоколдан. Но сон монь 
мельган ваны аф моНьдедонь каль 
дявста.. Аньцек лисемя омбоце 
кластта, эстокиге кизефтемань: 

— 9й, тонь пильгце пичкясь ни 
аитоли? 

„Эрь, повонь— ни“... эзь печкан 


*) Поладкс. Ушедксоц 102 (203) №-са. 


ВАСЕНЬЦЕ 


думандазевонь и весяланяста от- 
вецянь: 

— Тяни сяда аф маряй, Женька. 
Эзьке мон калтадине вагонцта ли- 
семок.,. 

— Тон пяк хитраят!—моторгодсь 
сон. 

Меки сувамя васеньце классу и 
озамя вещаньконь ваксс. ° Назар 
Максимовичсь коза б'ди тусь. Тей- 
нек нежедьсь Машкинць, монь со 
дама ломанезе. Шумбракстсь мар: 
хтон и кёрмась рузокс кизефнемоя, 
‚коста сявине тя рудазу цьоранять. 
Мон теенза мярьгонь, штоба кор: 
хталь мокшекс и азондыне коста 
сявине .. сон тейнь „кемоста“ мярь- 
гсь: 

— Тон в‘дь содасак, мон улень 
ОНО:нь работник Й тяфтапнень 
мархта работань пяк ламос, но толк 
эздодост кодамовок аф лисеньци... 
верондак тейнь, вирьгазть мзярс 
тяк кирьне, сембе сяка сон вири 
ваны. Сон тонь „штатанза“ и ворь- 
годи эздот!.. Нят гасьтяф ломатть... 

Тейнь пяк дасадна ульсь кулемс 
тяфтама валхт „педагогонь“ кург- 
ста, а сяс и нюрьхкяняста. отве: 
ЦЯНВ: у, 

— Валмуворксне, Машкин, ял- 
гась сирет... няйсаськ мезе лиси.. 

— Няйсаськ! — юзадьсь. Маш- 
кинць,—ванныеньтть моньга ве» 
щанень лисян таргама. 

— А кда саласыне?.. 

/— Мон тонь лангозт надьян! — 
путозень вешанзон и тусь. 

Илядоме Женькать мархта кафо 
нек. Тейнь эрявсьть куроконя ти- 
емс эряѕикс эксперементт. Салава- 
не тошкань эздонок аф ичкозе ащи 
Якстерь армеецень пилес, штоба 
ваноль Женькать мельге... и тиень 
вов мезе: портфельсон ульсь аф 
лама ярмак, конатнень няфтине 
Женькати и мярьгонь: 

— Тейнь эряви лисемс ушу. Дя- 
дя Назарсь тожа коза б‘ди тусь. 
Портфельсон ярмакта монь пяк 
лама. Вещаньке тожа пяк питнихть 
и вов сембень нятнень тон должен 
ваномс!. 

Путыне элезонза порфелезень, 
кядезонза макс̧ыне тросточказень 
и лисень ушу. Курокста шаронь 
вокзалть перьф и.парикмахерскайть 
пачк сувань меки васеньце, классу. 
Буфетста сявонь стакан чай и 
озань стама вастс, коста лац тейнь 
няввсь',караульщиксь“, но монь сон 
иземань няй. Кемоньшка минута 
Женькась вас̧тонцка изезе токсе. 
Сон ащесь кода вернай часовой и 
краулясь „порафонь похарям", ко- 
на ширингг изезь шарфне. 

Мзярда нежедьсь сонь малазонза 
Назар Максимовичсь и кизефтезе, 
коза тунь тон, и мзярда Женькась 
мярьгсь. што мон тунь ушу, Назар 
Максимовичсь якстерьгодсь пидеф 
ракакс и кяжденза кармась ванон: 
дома сембе шири, Монь изь 
кирьдев пеедемазе и няфтень пря 
Нежедень малав и кармань Жень 
кать шнамонза, што сон пяк цебярь 
вещань ванысь и эряви андомс. 

Назар Максимовичсь мярьгсь, 
што Женькати эрявихть штамс кя- 
денза и шамац. Женькась согла, 
синдась и эстакиге кафтске тусть 
штама. 

— На кирьдьк!—Женькась ве- 
нептезе эсь „брысь пальтанц,. 

Назар Максимович туткодезь ве: 
непгезе кяденц “брысь пальтати. 

— Тят пель, ‘дядя Назар, фкявок 
эсонза аш! Тячи тиеньдень облава 
и сембень. шавондыне! —ювадьсь 
Женькась. 

Штамда меле минь андоськ сонь 
топодемс. Афламос ащезь меки на- 
жедьсь тейнек Машкинць и коза 
б‘ди сявозе Назар Максимовичть. 


а 


ПЯЛЬКССЬ 


Мон кизефтине Женькать: 

— Удомаце ашезь са? 

— Аш,—отвецясь сон. 

Васенда йорань максомда теен: 

за папироска, а тоса лядьсь мяле: 
зон, што вокзапса таргамс аш ко: 
па, а сяда башка вельф оржаста 
ванць мельганок швейцарсь, и мя 
лезепь ни ушедомс кизефнемс 
Женькась, китольхть сонь алянза 
—тярянза, и косот синь тяни... 
Но ашезь кенерь Женькась фкя- 
вок валонь азомс, малазнок шум- 
назь нежедьсть кафта ават и фкя 
але. 

— Вагот синь!—фкя авась сурса 
няфтемазь аляти. 

Мон васендакиге изень шарьх- 
кодь и мес б‘ди низелгодонь. Но 
мзярда кяжи шама алясь нежедьсь 
йофси малазон, мон толомонь. 

— Документтне улихть? —кяж: 
денза кизефтемань. 

Фхя авась урякадсь оцю вайгяль- 
хть и вирьгядьсь Женькать ланг: 

—Ляценьдемс гадинат эряфтаца! 
Иш, мзяра кочкасть вещядг! Ом: 
боце авась нинге сядонга пяк кар: 
мась шумнама: 

—Сволочт, сявиеньтгь’ сембе ве- 


щаньконь, аньцек документоньконь | 


лихтиеньтть!.. 

Мон кармань алять кизефнемон- 
за, кие сон стамсь и улихть ли 
соньцень документонза! Но аватне 
мезь лангска апак ватт кармасть 
сязеньцеме-нозондома Женькать 
эса. 

Тевсь кальдяв. Пара хоть ся, што 
Женькась кеме ломань, сон изь 
аварьгад, а эрекста кармась прянц 
ареляма вельф кяжи аватнень вирь- 
гядькшнемаснон эзда. Сонь валон 
за сякот: 


—Мон мезевок аф сопан! Аярдо- 
да!—аярфнесыне аватнень кядьснон 
эсь „брысь пальтанц“ эзда. 

— Ой-й, сволочсь, сон суски,— 
пейшкодсь фкя авась. 

М онь сяка пелемизе: Женькась 
варягашка ломаньня, фатясазь кав- 
лалост и повасазь ушеса... 

Перьфканок пуромсть класстонь 
сембе пассажирхне. Тусьть кода 
повсь корхнемат: 

—А а, вона кодапт сань... 

Но улихть корхнемат минь ши- 
резонконга: 


—Паляскадсть!. Д*синь козонга 
афи лисеньльсть!.. Паниентьтть эз- 
донтт к черту!.. 

Сьопондомс аш месть, фкя ширь- 
це, моньцке пяк эводень, {но омбо- 
це ширьде, сяшкава сафтыне кяжь- 
нень, што цють аф тюремя алять 
лангс вирьгятень: 

—Кда маластонок аф аярдтада, то 
мон тейньть кальдяв тиян!. Арт 
вятть сотрудник... 

Алясь сявозе мархтонза фкя авать 
и коза бди тусть, а омбоце авась 
илядсь краулямнок—„каба афолемя 
ворьгодь“... 

Ветешка минутада меле меки 
мрдасть сяка алясь и авись и марх- 
тост вятьсть стрелок. 

—Сявить вещатнень и аде мель- 
ган! —кяжьденза ювадьсь лангозон 
стрелоксь. 

Мон кармань документонень няф- 
немя, што мон .. Но сон сяконь со 
цай: 

— Сязить вещатнень и аде! То: 
са ванцайнек!:. 

— Нят вещатне аф моньценнет, 
тяса ломанень вещат, —кармань 
корхтама мон. 

— Рас, мярьгсть тейть аде, то 
аде! —Нинге сядонга кяжиста вирь 
гядьсь лангозон. 

— Э, мезе тият, тума. 
пень ни вещ атненьди, 
Назар Максимовччсь; 


Кярьмо- 


но сувась 


ВИАРД. 
*) | 


— Тон коза срхкать?—кизефте- 
мань сон. 

— Д, вов, ялгась эсон сяви!—от- 
вецянь. 

Назар Максимовичсь тевть ла- 
пязе.. стрелоксь кармась извинян- 
дакшнемя: 


— Тя алясь и ня аватне тейнь 
мярьгсть: шляпастось аферист, 
минь лац сонь содасаськ. Синь 
якафтсть омбоце класска и ва- 
нондсть цебярь вещат... Сочь марх 
тонза ульсть нинге кемоньшка жу- 
ликт, ‘и салазь минь вещаньконь... 
Тяса мон, права, аф виноватан, —аде 
лазень валонзон стрелоксь. 


— Тонь пряче аф тоньценне и 
ащят аф эсь вастсот! —кяжден юва 
день сонь лангозонза 

Илядомя аньцек миньць, Мон 
ашине шарьхкодь, кода аярь- 
цень азондф происшествиять ма- 
рязе Женькась, а монь нерваневь, 
срхкафтозень лац—ряц!. Но, өом- 
боце ширьдле, тейнь повсь цебярь 
козырь. Ачьцек озасьть эсь васто 
зост нерване, мон эстокиге. кар- 
мань Женькать струнанзон лан-. 
гса морама; 


— Няйсак, Женька, кодама кал» 


дяв беспризорнайхнень эряфсна? 


В‘ль тон йофси афи виноватат, а. 
лангозт ваныкть, кода равжа пи- 

нень лангс... В‘ць тон тячи мезе- 

вок изеть сала? 

— `Аш,—отвецясь сон. 

— А вов, ква аф мон и дядя 
Назарсь, ‘то тячиень пяляс ломат- 
тне кундаледязь коса-коса и тиф- 
тень лоскодке нефтеледязь... Кя- 
жень пачк шаволедязь ба н Ф 
ломс.\ В'дь лама тяфтане/ ша- 
вондыхть тинь кодяпнень 
эзда, конат йофискс афи виноватт. 
Кинь вещанза юмайхть, ся аф ве- 
шеньди настоящай салайхть, а ко- 
дак пови ингелёнза беспризорнай 
и кошардс̧ы отвецяма сембень инк- 
са. Сембеда цебярьсь, Женька, то- 
са,—ащемс дет-домса и тонаф: 
немс! і 

Варжакстонь Женькать ланге, а 
сонь щека прянянзон ланга шоб: 
давань расанякс кевярихть сель- 
мевелть. 


— Мон в‘дь йофсикс аф винова- 
тан,— и шарфтсь тейнь копорь- 
пяльде. Нарпазень рудазу ожайц 
мархта сельмеведнянзон и меки 
шарфтсь монь ширезон,—ну, дай 
таргатама ина. 

Мон шарьхкодень, што валне 
ангорпазь сонь маряй вастонц. , 

— Ну, аде таргатама!—весяланя* 
ста пш хядень. 

Лисеме вокзалста и крьвястемя 
папироскат. 

— Женька, минь тонь сяфтядязь 
мархтонок, молят? —кизефтиня 

— А коза? 

— Саранскаи 

— Тоса ашелень, молян. 


— Поездть самс нинге колмош- 
ка частт, тейть эряви мадомс. Алз 
мон ацан васта и матт! 

Ацань ляПе васта и вельхтяйне 
лямбе вельксса. Сон юкстазе ни, 
беднайсь, мзярда удсесь тяфтама 
ляпе и лямбе вастса. А пади и 
афи удось мзярдонга... 

Таньцти удомась сятявняста 
Женькать урядазе эсь пацянзоч 
алу. А Женькась шуроста, но ров: 
найняста лямбе вельхксть вла као- 
мась ваймонц таргсемя. Удомад 
сонь шумбра ломанень! 

Шовдавяа вейхкса частста сась 
поездсь- Рамамя Ж :нькати билет 
и сявоськ мархтонох Оаранскаи. 


(Пец моли) 


Сиде моронят 


Ой, гармошказе, тон морак, 
Морак одонь морат. 

Курок паксяв минь листяма 
Марса—стирьхть и цьорат. 
Аярледа дупят вельксстон, 

Валда ковнязе тон листь, 
Сьомань коряс мон пяк келькса 
Мишать—цебярь трактористть. 
Марок, морак тон гитара, 
Сединязе эшеньци. 

Кельгомс ся милкась аф пара, 
Кона тевда кяшеньди. 

Шинять каршес дуця арась, 

Сяс и тяфта эшеня. ` 

Монь кельгоманязе Варась 
Тевняда изь кяшендя. | 

Ванан ушу—вальмава — 
Топольсь прянянц комафни. 
Минь колхозстонок лиссь Клава — 
Институтса тонафни. 
Йотай кизоть рахсемазь 
Фтала тефнень вяцайнек. 
Тяни минь ударниктяма 
Якстерь знамясь кядьсонок. 
Пере песонок минь сад, 
Тоса лама марьде 

Мон милказень изень кап 
Цьорась сон пяк нарьде. 


е 


Ванды рана минь листяма 
Мярняса работама. : 
Милкай, договор тихтяма 
Мархтот фкя-фкянь йотама. 
Мите ломанць трудонь кельги 
Л :ма тии шити, 

Сянкса марстонь эряфть вельде 
А зась козянь кити. 
Вярьгя лии эроплан, 
` Пулосонза тяштеня. 
Пяшкодеськ ярмаконь плаьһтгь 
Займатиньгя тяшьтьфтемя. 
Касы вирь трваса кстый, 
Пиже кальня маласа. 
Залетказе тевонц тийсь, 
Сянкса кельгозь паласа. 


\ 


Тямак сюце, милканяй, 
1Щто мизелды. кургозе, 
Виде кицень изеть няй, 
Лия ули пругозе. 

Кядезон сяван крандаш 
Милькянязьти сьормадан. 
Фкявок монь прогулозе аш, 
Лама ули сьородон. 


Кукусь кукась переса, 
Вайгяльнац мянь вели сай. 
Паксянеськонь келеса 
Залетканязе инзай: 

Ванонь вяри—менельти— 
Няевсь валда тяштеня. 
Монь ударнай тевонкса 
Якстерь досхас тяштемазь. 


Ушодеть учебниконь мишеньдема 


Саранск. Сентябрть 15 це шис- 
тонза книгань мишеньдема мага- 
зинттне ушодсть учебниконь мише- 
ньпема. Тячиень шиня книгань ми- 
шеньдема магазинттне ульсть пяш- 
ксеть учебниконь рамайда. 

Но эряви азом$, што учебниконь 
мишеньдема магазинць тя шити 
апак: аноклак, ученикне пящкодезь 
аф аньцек магазинтнень, но и пяш- 
ксет магазинттнень ингольсновок. 
Сяла- йомла ученикненьди изь ра- 
мав фкавок учебниконе сяс, мес 
оцюфне синь сяряфнезь очередста 
и синьць яцьсекинесть.' 

Ня аф сатыксня сяда курок эря- 
вихть машфтомс и учебниконь ми: 
шеньдемать ладямс дрганизованнай- 
ста. Лимон. 


Лига наңиянь пленумса 


Литвинов ялгась кочкаф пленумонь вице-президевтокс 


Женеваса (Швейџарияса) молихть 
Лига нациять пленумонц заседани: 
янза. | 

Сентябрть 11-це шистонза пле- 
нумть президиумонц предложечи: 
янц коряс единогласно ульсь коч: 
каф Литвинов ялгась пленумонь 
вице-президентокс (председательти 
заместителькс). 

Пленумса ушедсть кулхцондомон- 
за (ванондоманза) лигать генераль- 
най секретаренц док 'адонц (гене- 
ральнай секретарсь устнай доклад 
мархта пленуму корхтама аф лисе- 
нди). Сонь отчедоц явф пелегатт- 
нень кядьга печатлафста. Васень- 
цесь оцю вал (речь) мархта лиссь 
корхтама англиянь иностраннай те 
вонь вяти министерсь Хор. Сон 
азондозе британскай правительст: 
вать мяленц итало-абиссинскай коч: 
фликтть колга. Хор башка лятфта- 
зе, што английскай правительствась, 
кода и инголе, ащи Лига нациять 
инкса, и што гнглийскай народсь 
заинтересованай коллективнай безо- 
пасностть ванфтоманц инкса. Азон: 
ДОМОК, ШТО „войнань духсь кепо 
пезе прянц эфтерь ‘лама вастова“ ! 
и што разоружениянь тевсь кирць 
неудача, Хорсь азозе, што Лига- 
нацияса сонь пуролтомани эзда ся- 
вомок ашельхть кой-кона вию стра- 
натне, и што ся пинкть:-эзда сяво 
мок сонь эздонза тусть лиятне. 
Лигать тя мировой характеронц от- 
сутствияц лафчепнесы уверенностть 
мирть коллективнайста ареляман- 
цгы пуроптомать возможностёни 


| 


Мекольдень в алсонза,Хорсь: гзо: 
зе што. английскай прави тельст- 
вась непоколебимо вернай Лига 
нациять принципонзонды и уста вон- 
цты. 

Хорть валоц Женеваса тись благо- 
приятнай впечетление, сембеда пяк 
сят вастонзон эса, коса сон’ корх- 
тай Англиять Лига нацияти отноше- 
ниянзон колга Женеваса отмечгн- 
дакшневи, што мекольдень кизот- 
нень эзда сявомок васеньцеда ан- 
глийскай иностраннай тевонь вяти 
министерсь решительнайста корх- 
тась коллективнай безопасностть 
пользас и яснайста азозе Англиять 
анок шинц лримамс участие ми- 
ронь нарушительхнень каршес от: 


порснь мгксома сембе коллекти 
внай мероприятиятнень эса. 


Английскай газетатне, шнакшне- 
мок Хоронь валонц, вгнонцазь сонь. 
кода прямой прелупрежление Ита-- 
лиять адрезони коряс. 


Итальянскай печатьсь сякокс лят- 
фнесы‘ Италиять непримиримостенц, 
абиссинскай кизефксть эса. „Мессац- 
жерб“ крупнай газетась сьормалды, 
што Итггиять позицияц: резкайста, 
ащи Англиять позициянц каршес. 
Печатьсь лувонцыне женевскай те- 
ряфнематнень, сянь колга, штоба 
сатомс соглашение -итало-аби- 
ссинскай конфликтть эса, кода об- 
реченнайхть на провал. „Лаворо 
фашиста“ газетась сьормады; што 
Италиясь туй видя . кигя, аф вано- 
мок кодамовок теряфнематнень. 
ланкс сонь лоткафтоманц колга; 
и туй,‘ кда эрявксты, и Женевать: 
каршеска. Итальянскай печатьсь 
пяшкся резкай нападкала Лига на: 
циять ланкс. 


Пяк оцю впечатление Хоронь 
речец тись Францияса. Печатсь. 
сьормады, што тяни, Хоронь вал- 
донза меле, эряви учемс англо-фра- 
нцузскай теснай сотрудничествать 
меки: ушедомац (возобновления) 
Сембе печатьсь максси пяк важнай: 
значение Лига нациянь пленумса 
Французскай делегатть-Лаваль?ь 
мархта Хорть корхнемаснонды. 


(„К №") 


Итало-Абиссинскай конфликтсь 
< Кода ащи тевсь Абиссинияса 


Стамбул, сентябрть 10-це шистон- [лыхть иностранецне, Тусьть ни пцтай 


за (ТАСС). Копа азондыхть Андис- 
Абебаста (Абиссинияста), тоза са- 
сть. Японияста медицинскай това- 


ронь васеньце партиясь 10 тьо- 
жатть долпаронь питне, конат'ра- 
мафт армиять нужанзонды. Учен- 


довихть танга лия партият. 

Американскай пос̧ланниксь якась 
Негусти и официальна азозе сянь 
колга, што государственнай чепар- 
таментсь макссь совет американ- 
скай промышленнекненьди атка- 
замс концессиять эзда. Посланниксь 
азозе, што государственнай депар- 
таментсь тя пинкть руководствован: 
дась аньцек мирть интересонзон 
мархта, конань ванфтоманцты при 
мсихть мераг аф аньцек США-сь, 
но и лия странатневок 

РИМ, сентябрть 11-це шистонза | 
(ТАСС. Абиссиняста коль тушен- 


300 иностраннай эряй. 

Тяконь шовор няендеви, што 
Алдис Абебу коль сашендыхть жур- 
налистт разнай странаста. Абисси-, 
ниянь столицаса тяни ни лувондови 
питай 100 иностраннай журналистт, 
а тяфта жа лама кинооператорхт 

Лондон, сентябрть 11-це шистонза 
(ТАСС). „Дейли телеграфть“ спе- 
циальнай корреспонцечтонц азон- 
доманц коряс Адлис Абебаса ва- 
сеньце авань батальонць, конань 
эса 1.000 ава, анокт лисемс Аддис 
Абебаста сияк, кодак ули азф война. 

Корреспонпентть валонзон коря 
Аддис Абебаса дипломатическай 
корпусонь члеттне аф кяшеньцазь 
эсь пессимизмаснон итало -абиссин- 
скай конфликтгь мирнайста урегу- 
лировандамаса возможносттнень ко · 
лга. 


Италиять военнай приготовлениянза 


Рим  сентябрть 10-це шистонза 
(ТАСС) Исяк Неапольста Восточ- 
най Африкав ульсть проважафт 
колма военнай транспортт, конат 
нень эса ульс̧ь сембепонга лама 
военнай материал. Маластонь шит- 
нень ули проважаф ниньге лама 
судат, конат военнай припаста ба- 
шка сявихть мархтост пцтай 6 тьо- 
жатть соллатт и лама сядот офи- 
церхт. 

Рим, сентябрть 


11-не шистонза 


(ТАСС). Италияса азф мобилиза- 
ция запазса ашихненьли  конат 
и конат 


шачсть 191:-це кизоня 


ащихть  военно-техническай вой- 
скань учетса, 
категорияса ащи · солдаттненьли 
офицерхненьди, конат шачсть 1913- 
це кизоня. 

Тяка жа пингть призыванда 
сембе унтерь-офицерхне, 
шачсть · 1900-1910 кизотнень 
Мобилипиять колга 
што  унтер-офицерхне ·„армияса 
йотафтыхть аньцек 23 шит военнай 
упражнениятнень · инкс̧а*. Прибли: 
зительнай лувондоматнень коряс, 
мобилизациясь фатни 100 тьожянь: 
шка ломань. 


Абиссивиясь моли од уступкас 


Рим. „Трибуна“ газетать сведе: 
ниянзон коряс Женеваса абисси- 
ниянь делегацияти максфт инст- 
рукцият максомс итальянецненьди 
тяфтама уступкат: 1) Абиссиниясь 
анок максомс Италияти пялькс | 
Огаден провинциять эзда, 2) Ита: 
лиясь получай разрешения · Эрит- 
рейста Гондав машина кинь стро- 


ямс, 3) Лига нациясь путы совет. ! 


ник Абиссиниянь 


фсякай прави: | ган, 


Италияса „пробнай“ 
иобилизация 


Рим. Италиянь правительствать 
оцюняц Муссолинись нолдась при- 
каз. „режимонь сембе вийхнень“ 
пробнай мобилизовандамаснонды 
анокламать колга фкя пивгста 
`Италияса и колониятневь 'эса. 

‘ Тревогань сигналть коряс. сбор- 
най пунктненьди полжетт куроко- 
ня пуромомс, лия формаса щафс- 
та; фашистскай партиянь, фашис- 
тскай милициянь и фашистскай 
профсоюзонь сембе члеттне; фа: 
шистскай юношескай и нльня 


с идень организациянь члеттне. 


Корда’ азондсазь газетатне; сбор: 
най пункттненьди должетт пуро- 
момс̧ .10-шка миллион ломань. 


Шеньсиса  Китайскай Янстерь 
армиять действиянза 


Бэйпин. Китайскай „Дагунбао“ 


газетась сьормалы, што :Китайскай 
Якстерь армиять частенза Лю ·  Ци- 


а станяжа колмоце | Танать командованиянц ала Шень- 
и | <и провинциять севернаи ширесон- 


за занясть Упу, Суйде и лия ошт... 
Фуши ошсь, конаи :аши провин- 


вихть | пИиЯяТЬ севернай ширесонза оцю ад- 
конат! Министративнай центркс, и (кой: ко-* 
эзпа.|На лия ошне ‘кунаракиге ни осаж- 
приказса азф, | Пенайхть Якстерь армиять, мархта. 


Якстерь` армиянь корпузть лей- 
ствиянзон колга сьормадомда баш- 
ка, конанц лангса команлованлай 
Сю Хай-дунць и конац тяни. вяти 
оцю бойхть Чунсинь и Линтай 
уездтнень эса (Ганьсу провинциять 
восточнай пялькссонза), газетась 
сьормады, щто Сю Хай-лунць „Лий- 
хни пря и меки юмафни; кода ура- 
тиеньди прокс = вельф `` оцю 


тельственнай учреждейиятнень эз: | юмафкст эсь противникониты“. Га- 
га, сяка пингть, (причем) аф ка |зетась тяфта жа азонцы, што , СЫ- 


д онцыне эсь мельганза 


„вето“ -нь | чуань провинцияса якстерьхне ме- 


п рағатнень советникнень: предло: | ки занязь Майфан и Мукон ошнень: 


ж енияснон колга. Нилеце предло- 
ж ениясь кирьцеви секретса. 

